**Filmkészítési kisokos**

**Előkészületek**

*Leltár*

* Kamera vagy fényképezőgép vagy filmfelvételre alkalmas telefon vagy webkamera (amennyiben a felbontása megfelelő)
* Letöltő kábel vagy kártyaolvasó
* Letöltéshez szükséges driverek vagy internet kapcsolat
* Mikrofon

*Forgatás előtt*

* Készíts próbafelvételt!
* Próbáld meg letölteni a gépre, ahol vágni fogsz!
* Ellenőrizd a hangminőséget, kell-e külső mikrofont használni!
* Próbáld ki, hogy a Movie Maker be tudja-e tölteni a videót! Ha nem, szerezd be a szükséges konvertáló programot!
* Készíts forgatókönyvet! Milyen jelentek és milyen sorrendben fogják követni egymást.
* Írd meg előre a szöveget! Ha valaki tartja a szöveget a kamera mellett a szereplők fel is olvashatják.

**Filmfelvétel**

* Készíts a gépen egy mappát a nyersanyagnak!
* Legalább naponta mentsd ki a nyersanyagot a mappába!
* Legalább a nap végén nézd végig a felvett nyersanyagot, van-e olyan jelenet, amit újra kell forgatni!

**Vágás**

* Ha elkezdted a vágást ne helyezd át a nyersfilmeket máshová, mert a program nem fogja megtalálni.
* 2-3 óránként mentsd el a projektet.
* Egyszerre legalább két mentés legyen más-más néven.
* Csak jogtiszta képet és zenét használj (pl. a [jamendo.com](http://jamendo.com) oldalról)

**Követelmények**

* A cím a következő stílusú lehet: Nincs (None), Áttűnés (Fade)
* A cím használjon szolid betűtípust
* A háttér és a betűszín olvasható legyen
* A részletek közti átmeneteknél használható stílusok: Nincs átmenet (No transition), Elmosás (Blur), Elmosás – feketén keresztül (Blur-through black), Áttűnés (Crossfade)
* A feliratok legalább 3 másodpercig látszanak
* A feliratok használjanak szolid betűtípust
* A szöveg legyen érthető, ha szükséges, vegyétek fel újra a szöveget (készítsetek utószinkront)
* A stáblista tartalmazza az elkészítés dátumát és a készítők nevét
* A stáblista stílusa a következő lehet: Nincs (None), Áttűnés (Fade), Görgetés (Scroll)
* A stáblista használjon szolid betűtípust
* A kész filmet mentsd ki az ajánlott beállításokkal wmv formátumban!